**102/3**

**KISWAHILI FASIHI**

**KARATASI YA TATU**

**NOV/ DISEMBA 2021**

**MUDA: SAA 2 ½**

***Hati ya Kuhitimu Kisomo cha Sekondari Kenya (K.C.S.E)***

**102/3**

**Fasihi ya Kiswahili**

**Karatasiya 3**

**SAA 2 ½**

**MAAGIZO KWA MTAHINIWA:**

1. Andika jina lako, nambari ya mtihani na tarehe katika karatasi ya majibu.
2. Karatasi hii ina sehemu tano: A, B, C, D na E.
3. Jibu maswali ***manne pekee***. Kila swali lina alama ishirini.
4. Swali la ***kwanza*** ni la ***lazima***.
5. Chagua maswali mengine ***yoyote matatu*** kutoka sehemu zilizosalia; B, C, D ama E.
6. Usijibu maswali ***mawili*** kutoka ***sehemu moja***.
7. Majibu yote yaandikwe kwa ***Kiswahili*** katika ***karatasi ya majibu*** uliyopewa.

***Sehemu hii imehifadhiwa kwa matumizi ya mtahini pekee***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SWALI** | **1** | **2** | **3** | **4** | **5** | **6** | **7** | **8** |
| **UPEO** | **20** | **20** | **20** | **20** | **20** | **20** | **20** | **20** |
| **ALAMA** |  |  |  |  |  |  |  |  |

**JUMLA**

*Karatasi hii ina kurasa saba zilzopigwa chapa. Mtahinwa ahakikishe kuwa maswali yote yamo na kurasa zimepigwa chapa ifaavyo.*

1. ***Lazima***

**SEHEMU YA A: FASIHI SIMULIZI**

***Soma kifungu kifuatacho kisha ujibu maswali:***

Wanangu, mwanadamu lazima awe na malengo ya mambo anayohitaji kuyatekeleza siku za maisha yake duniani kabla ya maisha ya baada ya kifo. Ni lazima akumbuke kuwa si vyema akubali kufa kama kwamba hakuwahi kuishi duniani. Yaani, haifai kwa mtu yeyote kuondoka duniani na kuelekea peponi kuishi kwa starehe ama ahera kwa wale wanaokufa kabisa, bila kuacha lolote lenye mashiko duniani. Lazima kuhakikisha kwamba kuna bora, japo moja, ambalo waliosalia duniani watakukumbuka kwalo. Japo kiduchu tu. Ukiwa mwimbaji imba lau ubeti mmoja tu ukasikizwe wakati utakapokuwa umepumzika. Ukiwa kiongozi jenga daraja japo moja na kulizindua wewe. Mwili wako utakuwa umeondoka ila nafsi yako itasalia duniani kwa jina lako.

Ukiwa na mkono wa kuandika andika japo ubeti mmoja wa shairi. Kumbusha watu kuhusu umuhimu wa maisha na kuwaeleza kutenda mema kabla hawajaisha. Andika hata aya tatu za hadithi. Jihusishe katika mashindano maarufu japo ujue kuwa wahariri wataiangalia kazi yako na kusema, “Uchafu mtupu! Huyu hana talanta. Ameharibu wakati wake tu katika shindano hili la jumuia nzima. Sisi tunasaka talanta! Huyu limbukeni anatuletea hapa ‘viswahili’ gani hivi visivyo na mkia wala kichwa hali mwenyewe si Mswahili? Potelea jalalani! Huenda hata wakati mwingine kazi yako isisomwe ila wewe andika tu. Andika tena na tena. Andika.Andika usihofu. Bora tu usife kama hukuwahi kuishi.Zingatieni wosia wangu huu wanangu.

**(*Kutoka Riwaya: Hawakuziki Mama- Meja S. Bukachi*)**

1. Tambua kipera hiki cha fasihi simulizi. (Alama 2)
2. Fafanua vipengele kumi vya kimtindo ambavyo fanani ametumia katika uwasilishaji wake. (alama 10)
3. Eleza umuhimu wa kipera hiki katika jamii. (alama 3)
4. Wewe ni kati ya wanaopewa kipera hiki. Fafanua mambo matano ambayo wewe na wenzako mnaweza kufanya wakati wa kutolewa. (alama 5)

**SEHEMU YA B**

**RIWAYA: CHOZI LA HERI**

**(Assumpta K. Matei)**

*Jibu swali la pili* ***ama*** *la tatu*

1. (a) “Ufyatuaji ovyo wa risasi umesababisha vifo vya wananchi wasio na hatia. Watetezi wa haki wanalilia kile wanachokiita *Untimely death of innocent people, many of whom are youth.* Kumbukeni kuwa hata mtu akiwa mhalifu, ana haki, ana haki ya kufikishwa mahakamani kabla hajapewa adhabu yoyote...”
2. Eleza muktadha wa dondoo hili. (alama 4)
3. Eleza aina mbili za taswira katika dondoo hili. (alama 2)
4. Bainisha vipengele vingine vinne vya kimtindo katika dondoo hili. (alama 4)

(b) Jadili umuhimu wa mandhari katika kuijenga riwaya ya Chozi la Heri kwa kurejelea mazingira ya Shule ya Tangamano. (alama 10)

3. (a) Changanua mtindo katika kifungu kifuatacho: (alama 10)

Mkuu wa shule, walimu na wanafunzi wenzangu, suala la uhifadhi wa mazingira ni jukumu la kila mmoja wetu. Tumeona jinsi misitu ilivyovamiwa na viongozi wenye mate ya fisi. Nasikia baadhi ya vinara wa taasisi mbalimbali za umma wamewaacha wanyama kama mayatima kwa kuwapoka makazi yao. Maelfu ya maekari ya misitu yamefyekwa na kujengwa viwanda. Badala ya mibambakofi na na miti mingine inayosafisha hewa, michai imetwaa nafasi yake. Wanaohusika na matendo haya wanapoulizwa hudai kuwa michai si adui wa mazingira! Wengine wanasema kuwa misitu haina budi kukatwa ili kupanda mimea inayotoa chakula, kwani jamii sharti ijitosheleze kwa chakula.

(b) Kwa kurejelea kifungu hiki na sehemu zingine ambazo hazijanukuliwa katika, fafanua suala analojadili Lunga Kiriri kwa jamii. (alama 10)

**SEHEMU YA C**

 **TAMTHILIYA: KIGOGO**

 (Pauline Kea)

*Jibu Swali la 4* ***au*** *la 5*

4. (a) Jadili umuhimu wa mazungumzo kati ya Ashua na Majoka katika kujenga tamthiliya ya Kigogo. (alama 10)

 (b) Jadili mchango wa wasomi katika hali ya maisha ya Wanasagamoyo. (alama 10)

5. “La, la Mzee .... mbio za sakafuni zimefika ukingoni.Ikiwa umekataa kushindwa, mimi nimekubali.”

(a) Eleza muktadha wa dondoo hili. (alama 4)

(b) Bainisha vipengele viwili vya kimtindo katika dondoo hili. (alama 4)

(c) Jadili umuhimu wa mzungumzaji katika kuvijenga vipengele vifuatavyo vya tamthiliya hii.

(i) Ploti (alama 6)

(ii) Maudhui (alama 6)

**SEHEMU YA D: USHAIRI**

*Jibu swali 6* ***au*** *7*

6. *Soma shairi lifuatalo kisha ujibu maswali:*

**TUNAPOSEMA**

Baba ya mtu ni baba, mama na baba wazazi

Papa wa maji si baba, papa samaki wa pezi

Papa hapa siyo haba, papa tulipo sahizi

Tunaposema ni bapa, li wazi kama kiganja.

Kura nitapiga kura, kura ya kuchaguana

Kula kishampa kura, kula tumbo kujazana

Gura kijiji taghura, gura kutoonekana

Tunaposema ni guro, juwa hapo pamehamwa.

Lia machozi we lia, lia yatoke machoni

Lia chakula we lia, mwenzio njaa sioni

Lia usikike lia, kwa sauti sikioni

Tunaposema ya ria,manake kujishauwa.

Lala chini sakafuni, lala usikuwe juu

Lala ‘ngia singizini, ukapate ndoto kuu

Lala na huko kazini, ukayaone makuu

Tunaposema ya rara, simulizi meingia.

Twapasa ‘fanya akiki, mtoto kuwekwa dua

Akiki pete akiki, akiki kupendezea

Akiki kwa mahandaki, akiki poromokea

Tunaposema hakiki, manake ni kuchambua.

Sharabu siyo sharabu, sharabu ina aibu

Kishasharabu sharabu, utalewa kwa sharabu

Kusharabu kwa sharabu, yaani kunywa sharabu

Tunaposema sharafa, ni nywele kwenye mashavu.

Ana ghali kali gari, gari analomiliki

Kali kwa maana gari, lingine litamaniki

Ghali bei yake gari, kwa peni linunuliki

Na tunaposema kali, pia hukata kwa sana.

Mambo husemwa kangaja, pole huenda yakija

Nami nasema kangaja, samaki vumbaye yaja

Wajua zile kangaja, nyasi nilizozitaja?

Tunaposema kangaja, ni chenza zilizo dogo.

***(*Kutoka: Meja S. Bukachi- Uketo wa Ushairi)**

**Maswali**

1. Eleza maana nne za neno kangaja kama anavyoeleza mshairi. (alama 4)
2. Eleza aina nne za taswira zinazojitokeza katika shairi hili. (alama 4)
3. Bainisha aina mbili za urudiaji zilizotumiwa katika shairi hili. (alama 4)
4. Huku ukitoa mifano, onyesha aina mbili ambazo mshairi ametumia kutosheleza mahitaji ya kiarudhi. (alama 2)
5. Bainisha mbinu zifuatazo za kimtindo katika shairi hili: (alama 3)
6. Takriri
7. Methali
8. Tanakuzi
9. Eleza muundo wa ubeti wa nne. (alama 2)

7. *Soma mashairi yafuatayo kisha ujibu maswali:*

  **SHAIRI ‘A’**

Umekata mti mtima

Umeangukia nyumba yako

Umeziba mto hasira

Nyumba yako sasa mafurikoni

Na utahama

Watoto wakukimbia

Mbuzi kumkaribia chui

Alijigeuza panya

Akalia kulikuwa na pala

Kichwani

Mchawi kutaka sana kutisha

Alijigeuza simba

Akalia na risasi kichwani

Jongoo kutaka sana kukimbia

Aliomba miguu elfu

Akaachwa na nyoka

Hadija wapi sasa yatakwenda

Bwanako kumpa sumu?

Hadija umeshika nyoka kwa mkia

Hadija umepitia nyuma ya punda

**SHAIRI ‘B’**

Piteni jamani, piteni haraka

Nendeni, nendeni huko mwendako

Mimi haraka, haraka sina

Mzigo wangu, mzigo mzito mno

Na chini sitaki kuweka

Vijana kwa nini hampiti?

Kwa nini mwanicheka kisogo?

Mzigo niliobeba haupo.

Lakini umenipinda mgongo na

nendako

Haya piteni! Piteni haraka! Heei!

Mwafikiri mwaniacha nyuma!

Njia ya maisha ni moja tu.

Huko mwendako ndiko nilikotoka

Na nilipofikia wengi wenu

Hawatafika.

Kula nimekula na sasa mwasema

Niko nyuma ya wakati

Lakini kama mungepita mbele

Na uso wangu kutazama

Ningewambia siri ya miaka

Mingi.

**Maswali**

 (a) Haya ni mashairi ya aina gani ? Toa saabu. (alama 2)

(b) Washairi hawa wawili wanalalamika. Yafafanue malalamishi yao (alama 4)

(c) Onyesha jinsi kinaya kinavyojitokeza katika tungo hizi mbili. (alama4) (d) Ni vipi Hadija :- (alama 2)

 (i) Amekata mti mtima?

 (ii) Amepita nyuma ya Punda?

(e) Toa mifano miwili ya uhuru wa mshairi kwa kurejelea mashairi haya. (alama 4)

(f) Kwa kurejelea shairi ‘**B**’ eleza maana ya:- (alama 4)

 (i) Mzigo

(ii) Siri

(iii) Kula nimekula

1. Niko nyuma ya wakati

 **SEHEMU YA E: HADITHI FUPI**

 **TUMBO LISILOSHIBA NA HDITHI NYINGINE**

*(Alifa Chokocho na Dumu Kayanda- Wahariri)*

8. Ali Mwalimu Rashid: **Mkubwa**

(a) “Unajua mimi nilikuwa sipo.Na kule vijana wangu wanaokujua walikuwa hawapo.Walipelekwa vijana wapya.Wale hawajui kitu. Na kuku mgeni usimtoe nje....”

(i) Eleza muktadha wa dondoo hili. (alama 4)

(ii) Bainisha toni ya dondoo hili. (alama 2)

(iii) Kwa hoja kumi kutoka katika hadithi hii, thibitisha jinsi wananchi walivyokuwa kama kuku wageni na wasiojua kitu. (alama 10)

(b) Bainisha vipengele vya kimtindo katika dondoo lifuatalo: (alama 4)

“Oya! Nani huyoo! Unga! Unga! Ebo! Mimi naweza kumtoa mtu mtu chango sasa hivi. Usituangalie bwana. Kwani tunakula kwa babako?Makande we!”

“He! Anaumwa huyu?Isijekuwa kidume kimemshika huyu. Unajua tena ngiri! Haina sumile.”